Document ID: 32004R0913

Uredba Komisije (ES) št. 913/2004
z dne 29. aprila 2004
o spremembi Uredbe Sveta (ES) št. 2368/2002 o izvajanju sistema potrjevanja procesa Kimberley v mednarodni trgovini s surovimi diamanti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2368/2002 o izvajanju sistema potrjevanja procesa Kimberley v mednarodni trgovini s surovimi diamante [1], kakor je bila nazadnje spremenjena z Uredbo Komisije (ES) št. 657/2004 [2], in zlasti člena 20 te uredbe,
ob upoštevanju naslednjega:
(1) Člen 20 Uredbe (ES) št. 2368/2002 predvideva spremembo seznama udeležencev v sistemu potrjevanja procesa Kimberley, ki so našteti v Prilogi II.
(2) Na seznamu v Prilogi II so navedene kot udeleženke v sistemu potrjevanja procesa Kimberley Češka, Madžarska, Poljska in Slovenija.
(3) Glede na njihov pristop k Evropski uniji 1. maja 2004 Češka republika, Madžarska, Poljska in Slovenija prenehajo biti samostojne udeleženke v sistemu potrjevanja procesa Kimberley s 30. aprilom 2004 in se morajo črtati s seznama udeležencev. Zato se mora Priloga II ustrezno spremeniti -
SPREJELA NASLEDNJO UREDBO:
Člen 1
Priloga II k Uredbi (ES) št. 2368/2002 se nadomesti s Prilogo te uredbe.
Člen 2
Ta uredba začne veljati z dnem objave v Uradnem listu Evropske unije.
Uporablja se od 1. maja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. aprila 2004

Labels: 11
14
7
3
15